МЕТОДОЛОГИЯ ЗА ИЗЧИСЛЯВАНЕ И РАЗПРЕДЕЛЯНЕ НА СРЕДСТВАТА ОТ СОЦИАЛНИЯ ФОНД НА ЧЛЕНОВЕТЕ -ФИЗИЧЕСКИ ЛИЦА НА СДРУЖЕНИЕ МУЗИКАУТОР
Чл. 1. Средствата от този фонд могат да се ползват от членовете на Сдружението - физически лица след подаване на заявление до Сдружението и при наличие на следните условия:
1.	най-малко 10 /десет/ години непрекъснато членство в Сдружението, с изцяло заплатен членски внос.
2.	навършена 63 -годишна възраст
3.	най-малко 1000 /хиляда/ лева получени като авторски възнаграждения за периода на членството.
Чл. 2. Управителният съвет ежегодно утвърждава актуализиран списък с членовете на Сдружението, отговарящи на горните условията, както и натрупаната сумата в този фонд, подлежаща на разпределение между тях.
Чл. 3. 20% от натрупваната ежегодно сума се отделят като резерв за следващата година. 10% от натрупваната ежегодно сума се отделя, за да се разходва в случаите по чл. 32, ал. 3, буква „б", „в", „г" и „е" от Правилата за разпределение на Сдружението.
Чл. 4. 20% резерв от предходната година и неизразходванит средства по чл. 32, ал.3, букви „б", „в", „г" и „е" се прибавят към фонда за разпределение през следващата година.
Чл. 5. /1/ Разпределението се извършва по 5-точкова система показана в таблицата по- долу.
/2/ Сумата, подлежаща на разпределение, се дели на общия брой (сбора) от точките на всички членове на Сдружението от актуализирания списък, като по този начин се получава финансовата стойност на една точка.
/3/ Получени като авторски възнаграждения за периода на членството:
От 1000 лв до 2000 лв	1 точка	
От 2000 лв до 4000 лв	1,5 точки	
От 4000 лв до 7000 лв	2 точки	
От 7000 лв до 11000 лв	2.5 точки	
От 11000 лв до 16000 лв	3 точки	
От 16000 лв до 22000 лв	3.5 точки	

От 22000 лв до 29000 лв	4 точки	
От 29000 лв до 37000 лв	4.5 точки	
Над 37000	5 точки	

Преходни и Заключителни разпоредби:
Тъй като понастоящем сумата в Социалния фонд е натрупана за няколко години:
През 2012 г да се разпедели за 2011 г. - 45% от натрупаната във фонда сума като останалите 55 % да представляват 45% резерв за следващата година и 10% за други социални нужди.
През 2013 г да се разпедели за 2012 г. - 55% от натрупаната във фонда сума като останалите 45 % да представляват 35% резерв за следващата година и 10% за други социални нужди.
През 2014 г да се разпредели за 2013 г. - 70% от натрупаната във фонда сума като останалите 30 % да представляват 20% резерв за следващата година и 10% за други социални нужди.
През следващите години принципа 70% - 20% - 10% да остане постоянен.